Przë amfiteatrze królowie zasedlë pòczestno na trónach, tak jak w pałacu króla Heroda. Leno że tuwò bëło jinak. W Dzemiónach dorzesził do nich, tradicyjno ju wëbiéróny, Môłi Kaszëbsczi Król. Welacjô bëła drãgô. Wëprzédniony òstôł nômłodszi z 23 kandidatów – dwalatny Frank Romeykò. Wicekrólama òstelë Staszk Dąbrowsczi i Jakùb Czarnecczi. Môłim Kaszëbsczim Królã na 2014 rok òstała 9-latnô Wiktora Krizel. Jak pòdsztrëchiwô kòmisjô, ji òbleczënk béł całi kaszëbsczi, z herbã Dzemión, Grifã i królewsczim mańtlã, wësziwónym kaszëbsczim haftã.